Ordonanța președintelui Tribunalului din 6 mai 2014 – Frucona Košice/Comisia

(Cauza T‑103/14 R)

„Măsuri provizorii — Ajutoare de stat — Băuturi alcoolice și spirtoase — Anularea unei datorii fiscale în cadrul unei proceduri colective de insolvență — Decizie prin care ajutorul este declarat incompatibil cu piața internă și se dispune recuperarea acestuia — Cerere de suspendare a executării — Lipsa urgenței — Lipsa fumus bonus iuris”

1. Procedură privind măsurile provizorii — Suspendarea executării — Măsuri provizorii — Condiții de acordare — Fumus boni iuris — Urgență — Prejudiciu grav și ireparabil — Caracter cumulativ — Evaluare comparativă a tuturor intereselor în cauză — Ordine de examinare și mod de verificare — Putere de apreciere a judecătorului delegat cu luarea măsurilor provizorii [art. 256 alin. (1) TFUE, art. 278 TFUE și 279 TFUE; Regulamentul de procedură al Tribunalului, art. 104 alin. (2)] (a se vedea punctele 16-18, 23 și 67)

2. Procedură privind măsurile provizorii — Cerințe de formă — Depunerea cererilor — Expunere sumară a motivelor invocate — Motive de drept care nu au fost expuse nici în cererea introductivă, nici în memorii — Trimitere globală la alte înscrisuri — Inadmisibilitate [art. 278 TFUE și 279 TFUE; Regulamentul de procedură al Tribunalului, art. 44 alin. (1) lit. (c) și art. 104 alin. (3)] (a se vedea punctele 22 și 46)

3. Procedură privind măsurile provizorii — Suspendarea executării — Măsuri provizorii — Condiții de acordare — Urgență — Prejudiciu grav și ireparabil — Sarcina probei — Prejudiciu financiar — Situație susceptibilă să pună în pericol existența societății reclamante — Apreciere din perspectiva situației grupului de apartenență al întreprinderii [art. 278 TFUE și 279 TFUE; Regulamentul de procedură al Tribunalului, art. 104 alin. (2)] (a se vedea punctele 51-54, 57 și 64)

4. Procedură privind măsurile provizorii — Suspendarea executării — Măsuri provizorii — Condiții de acordare — Urgență — Decizie a Comisiei de recuperare a unui ajutor de stat — Existența în fața instanței naționale a unor căi de atac împotriva măsurilor naționale de executare — Puterea instanței Uniunii de a lua în considerare astfel de căi de atac în cadrul aprecierii pe fond a cererii de măsuri provizorii [art. 263 TFUE, 267 TFUE, 278 TFUE și 279 TFUE; Regulamentul de procedură al Tribunalului, art. 104 alin. (2)] (a se vedea punctele 59 și 60)

5. Procedură privind măsurile provizorii — Suspendarea executării — Condiții de acordare — Evaluare comparativă a tuturor intereselor în cauză — Decizie a Comisiei de recuperare a unui ajutor de stat — Interes general apărat de Comisie și interesul beneficiarului ajutorului — Lipsa împrejurărilor excepționale — Prioritatea interesului general [art. 108 alin. (2) TFUE și art. 278 TFUE; Regulamentul nr. 659/1999 al Consiliului, art. 7) (a se vedea punctele 68 și 69)

Obiectul

Cerere de suspendare a executării Deciziei C(2013) 6261 final a Comisiei din 16 octombrie 2013 privind ajutorul de stat SA.18211 (C 25/2005) (ex NN 21/2005), pus în aplicare de Republica Slovacă în favoarea Frucona Košice a.s., în măsura în care obligă Republica Slovacă să procedeze la recuperarea ajutorului

Dispozitivul

1) Respinge cererea de măsuri provizorii.